మార్టిన్‌ గుప్తిల్‌ రికార్డు
క్రైస్ట్‌చర్చ్‌: కివీస్‌ స్టార్‌ మార్టిన్‌ గుప్తిల్‌ విధ్వంసక ఆట తీరుతో చెలరేగాడు.కాగా శ్రీలంకను చీల్చి చెండాడుతూ కివీస్‌కు ఘన విజయాన్ని కట్టబెట్టాడు.దొరికిన బౌలర్లను దొరికినట్లు చితకబాదిన గుప్తిల్‌ 30 బంతుల్లో 93 పరుగులు చేశాడు.ఈ క్రమంలో తాను ఎదుర్కొంటున్న రెండవ ఓవర్‌ నుంచే పరుగులు ప్రవాహాన్ని మొదలుపెట్టిన గుప్తిల్‌ వన్డేల్లో వేగవంతమైన హాఫ్‌ సెంచరీ రికార్డుకు పరుగు దూరంలో ఆడిపోయాడు.గతంలో సఫారీ సూపర్‌ మ్యాన్‌ డివిలియర్స్‌ వెస్టిండీస్‌పై 16 బంతుల్లోనే హాఫ్‌ సెంచరీ చేసి ప్రపంచ రికార్డును నెలకొల్పాడు.అది మదిలో మెదిలిందో లేదో కాని గుప్తిల్‌ 17 బంతుల్లో హాఫ్‌ సెంచరీ చేశాడు.చమేరీ వేసిన మూడవ ఓవర్‌లో గుప్తిల్‌ రెండు బౌండరీలు,మూడు సిక్స్‌లతో 26 పరుగులు రాబట్టాడు.కాగా మరో ఓపెనర్‌ టిమ్‌ లాథమ్‌ 17 నాటౌట్‌తో కలిసి గుప్తిల్‌ కివీస్‌కు చిరస్మరణీయ విజయాన్నందించాడు.కాగా గుప్తిల్‌ 30 బంతుల్లో 9 బౌండరీలు,8 సిక్సర్లతో 93 పరుగులు చేశాడు.శ్రీలంకతో జరిగిన రెండవ వన్డేలో న్యూజిలాండ్‌ ఓపెనర్‌ గుప్తిల్‌ చేసిన విధ్వంసం అందరిని కట్టిపడేసింది.శ్రీలంక బౌలర్లను ఊచకోత కోస్తూ గుప్తిల్‌ చేసిన బ్యాటింగ్‌ విన్యాసంతో శ్రీలంకపై న్యూజిలాండ్‌ 10 వికెట్ల తేడాతో ఘన విజయం సాధించింది.అయిదు వన్డేల సిరీస్‌లో భాగంగా క్రైస్ట్‌ చర్చ్‌ వేదికగా జరిగిన రెండవ వన్డేలో అతిథ్య న్యూజిలాండ్‌పై 10 వికెట్ల తేడాతో శ్రీలంక పరాజయం పాలైంది.ముందుగా బ్యాటింగ్‌కు దిగిన శ్రీలంక కవీస్‌ బౌలర్ల ధాటికి 27.4 ఓవర్లలో 117 పరుగులకే ఆలౌటైంది.శ్రీలంక ఇన్నింగ్స్‌లో కులశేఖర చేసిన 19 పరుగులే ఆత్యధికం.శ్రీలంక బ్యాట్స్‌మెన్‌ దారుణంగా విఫలమైన చోట కివీస్‌ ఓపెనర్లు పరుగులు సునామీనే సృష్టించారు.కొద్ది టార్గెట్‌తో బరిలోకి దిగిన న్యూజిలాండ్‌ కేవలం 8.2 ఓవర్లలోనే 118 పరుగులు చేసి భారీ విజయాన్ని తన ఖాతాలో వేసుకుంది.ఓపెనర్‌ గుప్తిల్‌ ఆకాశమే హద్దుగా చెలరేగి 30 బంతుల్లో 93 పరుగులు చేసి జట్టుకు విజయాన్ని అందించాడు.కాగా మరో ఓపెనర్‌ లాథమ్‌ 17 పరుగులు గుప్తిల్‌కు సహాకారం అందించాడు.న్యూజిలాండ్‌ ఈ మ్యాచ్‌లో 14.16 రన్‌ రేట్‌తో టార్గెట్‌ను చేధించింది.కివీస్‌ 10 వికెట్ల భారీ విజయం సాధించింది.ఇది న్యూజిలాండ్‌కు రెండవ అత్యధిక రన్‌రేట్‌.వన్డేల్లో రెండవ వేగవంతమైన హాఫ్‌ సెంచరీ సాధించిన మూడవ బ్యాట్స్‌మెన్‌ గుప్తిల్‌ రికార్డు సృష్టించాడు.గతంలో జయసూర్య,పెరీరా ఈ రికార్డు సాధించారు.న్యూజిలాండ్‌పై శ్రీలంకకు ఇది మూడవ అత్యల్ప స్కోరు.గతంలో న్యూజిలాండ్‌పై 112,115 పరుగులకు శ్రీలంక ఆలౌటైంది.